দিনাজপুর প্রেসক্লাব সম্পাদকের বাসায় দুর্বৃত্তের আগুন
দিনাজপুর প্রেসক্লাবের সাধারণ সম্পাদক ও সময় টেলিভিশনের জেলা প্রতিনিধি গোলাম নবী দুলালের বাড়িতে দূর্বৃত্তরা আগুন দিয়েছে। এতে ভস্মীভূত হয়েছে গুরুত্বপূর্ন ডকুমেন্ট ও মালামাল।







বৃহস্পতিবার ভোর শহরের বালুবাড়ীস্থ নবী দুলালের নিজ বাড়িতে এ ঘটনা ঘটে। 
এই ঘটনায় কোতোয়ালী থানায় তিনি একটি অভিযোগ দায়ের করেছেন।




স্থানীয় সূত্র জানায়, ভোর ৪টার দিকে ৪-৫ জনের একদল দুর্বৃত্ত তার বাড়িতে আগুন দিয়ে পালিয়ে যায়। পরে বাড়ির লোকজন টের পেয়ে ফায়ার সার্ভিসকে জানায়। পরে ফায়ার সার্ভিসের দল দ্রুত এসে আগুন নেভায়। এ সময় ঘরের মূল্যবান ডকুমেন্ট ও শীতবস্ত্রসহ আসবাবপত্রসহ অন্যান্য মালামাল আগুনে ভস্মীভূত হয়।
নবী দুলালের বাড়ির সামনের সড়ে দায়িত্বে থাকা নৈশ্যপ্রহারী কপিলউদ্দীন জানান, ভোর ৪টার দিকে ৪-৫ জন যুবক মুখে কাপড় বেঁধে পালিয়ে যাচ্ছিল। এসময় নৈশ্যপ্রহরী তাদের জিজ্ঞাসা করলে তারা নৈশ্য প্রহরীকের ধমক দিয়ে চলে যায়। এরপরই তিনি জানতে পারেন ওই বাড়িতে অগ্নিসংযোগ করা হয়েছে।
কোতোয়ালী থানার ওসি রেদওয়ানুল রহিম ঘটনাস্থল পরিদর্শন করেছেন। তিনি জানান, তদন্ত চলছে। ঘটনায় জড়িতদের দ্রুত আইনের আওতায় আনা হবে।
দিনাজপুরের পুলিশ সুপার সৈয়দ আবু সায়েম অগ্নিকাণ্ডের ঘটনাটি নাশকতামুলক উল্লেখ করে জানান, বিষয়টি তদন্ত সাপেক্ষে আইনের আওতায় নিয়ে আনা হবে।

দিনাজপুর প্রেসক্লাবের সাধারণ সম্পাদক ও সময় টেলিভিশনের জেলা প্রতিনিধি গোলাম নবী দুলালের বাড়িতে দূর্বৃত্তরা আগুন দিয়েছে। এতে ভস্মীভূত হয়েছে গুরুত্বপূর্ন ডকুমেন্ট ও মালামাল।